CELEX: 31984R3339
Language: el
Date: 1984-11-27 00:00:00
Title: Κανονισμός (ΕΟΚ) αριθ. 3339/84 του Συμβουλίου της 27ης Νοεμβρίου 1984 για την εφαρμογή της απόφασης αριθ. 1/84 της Μικτής Επιτροπής ΕΟΚ-Ελβετίας -Κοινοτική Διαμετακόμιση- που τροποποιεί τη συμφωνία μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας για την εφαρμογή των κανονισμών περί της κοινοτικής διαμετακόμισης - Απόφαση αριθ. 1/84 της Μικτής Επιτροπής ΕΟΚ-Ελβετίας -Κοινοτική Διαμετακόμιση- της 25ης Οκτωβρίου 1984 που τροποποιεί τη συμφωνία μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας για την εφαρμογή των κανονισμών περί της κοινοτικής διαμετακόμισης

Avis juridique important

|

31984R3339

Κανονισμός (ΕΟΚ) αριθ. 3339/84 του Συμβουλίου της 27ης Νοεμβρίου 1984 για την εφαρμογή της απόφασης αριθ. 1/84 της Μικτής Επιτροπής ΕΟΚ-Ελβετίας -Κοινοτική Διαμετακόμιση- που τροποποιεί τη συμφωνία μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας για την εφαρμογή των κανονισμών περί της κοινοτικής διαμετακόμισης - Απόφαση αριθ. 1/84 της Μικτής Επιτροπής ΕΟΚ-Ελβετίας -Κοινοτική Διαμετακόμιση- της 25ης Οκτωβρίου 1984 που τροποποιεί τη συμφωνία μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας για την εφαρμογή των κανονισμών περί της κοινοτικής διαμετακόμισης  

Επίσημη Εφημερίδα αριθ. L 312 της 30/11/1984 σ. 0003 - 0003 Ισπανική ειδική έκδοση: Κεφάλαιο 02 τόμος 11 σ. 0106  Πορτογαλική ειδική έκδοση : Κεφάλαιο 02 τόμος 11 σ. 0106 

***** ΚΑΝΟΝΙΣΜΟΣ (ΕΟΚ) αριθ. 3339/84 ΤΟΥ ΣΥΜΒΟΥΛΙΟΥ  της 27ης Νοεμβρίου 1984  για την εφαρμογή της απόφασης αριθ. 1/84 της Μικτής Επιτροπής ΕΟΚ-Ελβετίας -Κοινοτική Διαμετακόμιση- που τροποποιεί τη συμφωνία μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας για την εφαρμογή των κανονισμών περί της κοινοτικής διαμετακόμισης  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  την πρόταση της Επιτροπής,  Εκτιμώντας:  ότι το άρθρο 16 της συμφωνίας μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας για την εφαρμογή των κανονισμών περί της κοινοτικής διαμετακόμισης (1), παρέχει στη Μικτή Επιτροπή, η οποία έχει συσταθεί βάσει της συμφωνίας, τη δυνατότητα να επιφέρει, με αποφάσεις, ορισμένες τροποποιήσεις στη συμφωνία·  ότι η Μικτή Επιτροπή αποφάσισε να παρατείνει την ισχύ των αποφάσεων αριθ. 2/78 (2) και αριθ. 2/79 (3) έως τις 31 Δεκεμβρίου 1986·  ότι η παράταση αυτή αποτελεί το αντικείμενο της απόφασης αριθ. 1/84 της Μικτής Επιτροπής· ότι είναι αναγκαίο να ληφθούν τα μέτρα που απαιτούνται για την εκτέλεση της εν λόγω απόφασης,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η απόφαση αριθ. 1/84 της Μικτής Επιτροπής ΕΟΚ-Ελβετίας - Κοινοτική Διαμετακόμιση- που τροποποιεί τη συμφωνία μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας για την εφαρμογή των κανονισμών περί της κοινοτικής διαμετακόμισης, εφαρμόζεται στην Κοινότητα.  Το κείμενο της απόφασης επισυνάπτεται στον παρόντα κανονισμό.  Άρθρο 2  Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 27 Νοεμβρίου 1984.  Για το Συμβούλιο  Ο Πρόεδρος  P. BARRY  (1) ΕΕ αριθ. L 294 της 29. 12. 1972, σ. 2.  (2) ΕΕ αριθ. L 174 της 29. 6. 1978, σ. 31.  (3) ΕΕ αριθ. L 348 της 31. 12. 1979, σ. 41.   ΑΠΟΦΑΣΗ αριθ. 1/84 ΤΗΣ ΜΙΚΤΗΣ ΕΠΙΤΡΟΠΗΣ ΕΟΚ-ΕΛΒΕΤΙΑΣ  -Κοινοτική Διαμετακόμιση-  της 25ης Οκτωβρίου 1984  που τροποποιεί τη συμφωνία μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας για την εφαρμογή των κανονισμών περί της κοινοτικής διαμετακόμισης  Η ΜΙΚΤΗ ΕΠΙΤΡΟΠΗ,  Έχοντας υπόψη τη συμφωνία μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας για την εφαρμογή των κανονισμών περί της κοινοτικής διαμετακόμισης, και ιδίως το άρθρο 16 παράγραφος 3 στοιχείο α),  Εκτιμώντας:  ότι, με την απόφαση αριθ. 2/78 της Μικτής Επιτροπής, προστέθηκε στη συμφωνία ένα προσάρτημα ΙΙ Α σχετικά με την πειραματική θέσπιση εντύπου δήλωσης κοινοτικής διαμετακόμισης που μπορεί να χρησιμοποιηθεί σε σύστημα αυτόματης ή ηλεκτρονικής επεξεργασίας των πληροφοριών· ότι αυτό το προσάρτημα ΙΙ Α τροποποιήθηκε με την απόφαση αριθ. 2/79· ότι, με την απόφαση αριθ. 2/82 της Μικτής Επιτροπής, η ισχύς των αποφάσεων αυτών παρατάθηκε μέχρι τις 31 Δεκεμβρίου 1984·  ότι αποδείχτηκε αναγκαία η παράταση της χρησιμοποίησης του προαναφερόμενου εντύπου μετά την ημερομηνία αυτή· ότι πρέπει, συνεπώς, να παραταθεί η ισχύς των προαναφερομένων αποφάσεων,  ΑΠΟΦΑΣΙΖΕΙ:  Άρθρο 1  Η ισχύς των αποφάσεων αριθ. 2/78 και αριθ. 2/79 της Μικτής Επιτροπής, που είχε παραταθεί τελευταία με την απόφαση αριθ. 2/82 της Μικτής Επιτροπής, παρατείνεται μέχρι τις 31 Δεκεμβρίου 1986.  Άρθρο 2  Η παρούσα απόφαση αρχίζει να ισχύει την 1η Ιανουαρίου 1985.  Βρυξέλλες, 25 Οκτωβρίου 1984.  Για τη Μικτή Επιτροπή  Ο Πρόεδρος  R. GIORGIS